મેઈક ઈન્ડિયા પ્રોગ્રામ હેઠળ આ તોપ બનાવાઈ છે. વજ્ર ખાનગી ક્ષેત્રની કંપની લાર્સન એન્ડ ટુબ્રોએ ભારતમાં જ બનાવી છે. સૈન્યે 155 એમએમની આ હોવિત્ઝર તોપમાં પહેલા પરીક્ષણ બાદ કેટલાક ફેરફાર કરવાનું કહ્યું હતું. સુધારા બાદ આ તોપનું પરીક્ષણ પોખરણ ફાયરિંગ રેન્જમાં સેનાએ ફરી વખત કર્યું હતું. આ તોપ ખાસ કરીને રણની પરિસ્થિતિ ધ્યાનમાં રાખ્યા બાદ તૈયાર કરાઈ છે. બહુ થોડા જ સમયમાં તેને સૈન્યમાં સામેલ કરાશે. સેનામાં સામેલ કરાયા બાદ તાકીદે તેને પિૃમી સરહદે તહેનાત કરાશે.આગામી થોડા દિવસોમાં જ આ હજીરા ખાતે કંપનીના પ્લાન્ટમાં એક કાર્યક્રમ દરમિયાન આ તોપ સૈન્યને સોંપાશે. લાર્સન એન્ડ ટુબ્રોએ દક્ષિણ કોરિયાની કંપની ટેકવિનની સાથે મળીને આ તોપનું નિર્માણ કર્યું છે. ગુજરાતના હજીરામાં આ તોપ બનાવવાનું કારખાનું સ્થાપિત કરાયું છે. તોપમાં 50 ટકા પૂરજા દેશમાં જ બનાવેલા છે.